Pilmograpiya ni Julianne Moore

Si Julianne Moore sarong Amerikanang aktres na inot na nagluwas sa telebisyon kan 1984 sa saiyang mystery series na The Edge of Night. Kan sumunod na taon siya nagluwas sa soap opera na As the World Turns, kun sain nakakua siya kan saiyang Daytime Emmy Award for Outstanding Ingenue in a Drama Series kan 1988. Sumunod sa mga pagganap sa mga pelikulang pantelebisyon, si Moore natawan pagkakataon na magluwas sa pelikulang drama ni Robert Altman na igwang titulong Short Cuts (1993). An saiyang pagganap sa pelikula naghakot nin mga positibong tuyaw siring man nabantog huli kan saiyang monologo na pinagtaram kan saiyang karakter mantang huba poon sa piad pababa.
Kaiba sa mga ipinaluwas ni Moore kan 1995 iyo an drama ni Todd Haynes na Safe asin komedyang romantikong Nine Months, kun sain kaiba niya an arktor na si Hugh Grant. Kan 1997 si Moore nagganap bilang sarong beteranong pornograpikong aktres sa drama ni Paul Thomas Anderson na Boogie Nights—sarong papel na nagtao saiya nin pinakainot na nominasyon para sa Academy Award for Best Supporting Actress. Nagluwas man siya sa adventure sequel ni Steven Spielberg na The Lost World: Jurassic Park—an pinakamabentang pelikula ni Mooresagkod sa puntong ini. Duwang taon matapos ini, siya nagganap na sarong parakasala kan panahon nin gyera sa The End of the Affair kun sain nakakua siya kan saiyang pinakainot na nominasyon para sa Academy Award for Best Actress.

Kan2001, ginampanan ni Moore an fictional character ni Clarice Starling sa crime thriller sequel na Hannibal, asin nagluwas siya bilang sarong siyentista sakomedyang science fiction na Evolution. Kan sumunod na taon siya nakipagtambalan liwat ki Todd Haynes sa pelikulang dramang Far from Heaven asin nagganap sa pelikulang dramang idinirehir ni Stephen Daldry na The Hours, na ginagampanan an sarong ribokadong agom sa dekada 1950 sa parehong pelikula. Nakua niya an Volpi Cup for Best Actress para sa nainot na pelikula asin Silver Bear for Best Actress para sa ikaduwa. Nakaresibe man siya nin mga nominasyon sa Academy Award para sa Best Actress (Far From Heaven) asin Best Supporting Actress (The Hours). Kan 2006, si Moore nagganap sa crime drama sa Freedomland asin science fiction thriller ni Alfonso Cuarónna Children of Men. Nagganap man siya bilang si socialite Barbara Daly Baekeland sa Savage Grace (2007) asin nagluwas katambal si Colin Firth sa dramang A Single Man (2009).

Nagganap man si Moore bilang politikong si Sarah Palin sa politikal na dramang pantelibisyon kan 2012 na Game Change, kun sain ginana niya an Primetime Emmy Award for Outstanding Lead Actress in a Miniseries or a Movie. Nagin matriyumpo an saiyang karera kan 2014 para sa pelikulang satire na Maps to the Stars asin dramang Still Alice. Huli sa pagganap niya bilang gurang na aktres sa nainot na pelikula, nakaresibe siya nin Cannes Film Festival Award for Best Actress, asin an saiyang pagganap sa ikaduwang pelikula bilang sarong propesora sa linggwistika mantang igwang early-onset Alzheimer's disease nagtao man saiya nin Best Actress Oscar. Nagluwas man si Moore sa The Hunger Games: Mockingjay – Part 1 na nakaguno ni labi sa $755 million tanganing magin pinakamabenta niyan pelikula. Kan 2017 nagganap si Moore bilang sarong kontabidang negosyante sa pelikulang espiyang 'Kingsman: The Golden Circle''.

Pelikula

Telebisyon

Mga video games

Hilingon man
Lista kan mga gawad asin nominasyon na nakua ni Julianne Moore

References

Mga panluwas na takod
 

Mga pilmograpiya